 Taliyaha cusub ee ciidanka qaranku waxa kale oo uu fariin adag u diray reer Gabiley, isaga oo arintaas ka hadlayana, waxa uu yidhi Gabiley-na waxaan leeyahay Af-weyne ayaa idin habaarey oo yidhi Shaydaan-baa idinku dhuusay ee imikana maxaa idinku dhuusay, rabshada inaga daaya dawlad bayno nahay, mudaharaadku waa caadi oo waxba kama qabno, laakiin mudaharaad salmi ah oo dawlada la waydiistay, haddii aad na weydiisan waydaan imika ayaan sii sheegayaa haddii aan Gabiley xukumi kari waayo meel kale taggi maayo, anigana waad I taqaanaan oo Albaabada ayaan idiin xidhi haddii waxaasi sii socda, wixii abtiyaashay ku dhacayna waanu ka xunahay, dadka dhintayna waanu Tacsiyadeynaynaa. 